เรื่องร้องเรียน (ถนน,ร้องเรียน,ท่อระบายน้ำ,แสงสว่าง,ป้าย) วันที่ 2023-09-21 09:36:52 — แขวงประเวศ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038171

ขอให้แก้ไขปัญหากลิ่นเหม็นรบกวนจากการต่อท่อน้ำทิ้งลงสู่ท่อระบายน้ำของกรุงเทพมหานคร  บริเวณร้าน ...ก๋วยเตี๋ยวเรือ สาขาอ่อนนุช 55  แขวงประเวศ เขตประเวศ กรุงเทพมหานคร จุดสังเกตร้านฯ ตั้งอยู่ระหว่างซอย55 กับ 55-1 และตรงข้ามกับซอยอ่อนนุช 70/1 ติดกับ Lumpini Ville On Nut พัฒนาการ ซอยอ่อนนุช 55-1 และมีป้ายร้านอย่างชัดเจน  และติดถนนใหญ่  เนื่องจากผู้ร้องแจ้งว่าตนอาศัยอยู่บริเวณลุมพินีอ่อนนุช 55-1 และจำเป็นจะต้องเดินผ่านบริเวณร้านดังกล่าวเป็นประจำ ร้านจะเปิดให้บริการในช่วงกลางวัน (ไม่ทราบเวลาที่แน่ชัดและร้านจะปิดให้บริการเวลาประมาณ 20.00-21.00น. กว่าๆ ) ซึ่งทุกครั้งที่เดินผ่านหน้าร้านก็มักจะได้รับกลิ่นเหม็นรบกวนเพราะว่าทางร้านดังกล่าวมีการต่อท่อน้ำทิ้งลงสู่ท่อระบายน้ำของกรุงเทพมหานคร  ซึ่งจะมีการล้างอุปกรณ์หรือสิ่งของน้ำจะเอ่อล้นขึ้นมาบนถนนพร้อมทั้งมีเศษอาหารเอ่อล้นขึ้นมาบนพ้นถนนด้วยเมื่อเดินไปเหยียบเศษอาหารที่เอ่อล้นขึ้นมาจะทำให้ลื่นล้มและน้ำจะนองบนพื้นถนน ประกอบกับบริเวณนั้นหากเป็นช่วงเวลาค่ำๆ เป็นต้นไปจะมืดมากเพราะมีแสงสว่างไม่เพียงพอ ทำให้เกิดกลิ่นเหม็นรบกวนไปทั่วบริเวณ ส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1 เดือนแล้ว พื้นที่ดังกล่าว จึงประสงค์ให้หน่วยงานที่เกี่ยวข้องแก้ไขปัญหากลิ่นเหม็นรบกวนจากการต่อท่อน้ำทิ้งลงสู่ท่อระบายน้ำของกรุงเทพมหานคร ของร้านดังกล่าว เพื่อบรรเทาความเดือดร้อนของผู้ร้องและประชาชนในที่เดินผ่านบริเวณดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata